**PREPRAVNÝ PORIADOK**

**PRE VNÚTROŠTÁTNU/MEDZINÁRODNÚ NÁKLADNÚ CESTNÚ DOPRAVU**

**Milan Krišanda**

1. **Úvodné ustanovenia**
	1. Fyzická osoba - podnikateľ **Milan Krišanda**, IČO 34 574 638, miesto podnikania Odborárov 8, Spišská Nová Ves 052 01, zapísaný v živnostenskom registri Okresného úradu Spišská Nová Ves, ČŽR 810-8410 vydáva podľa Zákona č. 56/2012 Z. z. o cestnej doprave v znení neskorších predpisov tento **Prepravný poriadok** pre vnútroštátnu/medzinárodnú cestnú nákladnú dopravu**.**
	2. Tento Prepravný poriadok obsahuje prepravné podmienky Dopravcu potrebné na uzavretie prepravnej zmluvy.
	3. Tento Prepravný poriadok obsahuje podmienky Dopravcu potrebné na uzavretie zmluvy o preprave veci a jej obsah v zmysle § 610 a nasl. zákona č. 513/1991 Zb. Obchodný zákonník v znení neskorších predpisov a zmluvy o preprave nákladu podľa ustanovenia § 765 a nasl. zákona č. 40/1964 Zb. Občiansky zákonník v znení neskorších predpisov.
	4. Dopravca vykonáva cestnú nákladnú dopravu podľa tohto Prepravného poriadku, podľa príslušných vnútroštátnych predpisov a podľa medzinárodne platných dohôd, dohovorov a ich dodatkov a úprav týkajúcich sa dopravy, a to najmä no nielen :
		1. Dohovor o prepravnej zmluve v medzinárodnej cestnej nákladnej doprave CMR,
		2. Európska dohoda pre prácu osádok vozidiel v medzinárodnej cestnej doprave AETR,
		3. Dohovor o medzinárodných prepravách skazených potravín a o špecializovaných prostriedkoch ATP z r. 1970.
2. **Identifikačné údaje dopravcu**
	1. Dopravcom podľa tohto Prepravného poriadku je fyzická osoba - podnikateľ **Milan Krišanda**, IČO 34 574 638, miesto podnikania Odborárov 8, Spišská Nová Ves 052 01, zapísaný v živnostenskom registri Okresného úradu Spišská Nová Ves, ČŽR 810-8410 (ďalej len **„Dopravca“**).
3. **Druh prevádzkovanej cestnej dopravy a rozsah poskytovaných dopravných služieb**
	1. Dopravca podľa tohto Prepravného poriadku vykonáva nákladnú cestnú dopravu v tomto rozsahu
		1. vnútroštátna nákladná cestná doprava,
		2. medzinárodná nákladná cestná doprava.
	2. Nákladná cestná doprava je preprava vecí a zásielok, ktorú Dopravca vykonáva na základe zmluvy o preprave vecí (tovaru), objednávky na prepravu, prípadne inej zmluvy, podľa prepravného poriadku a tarify.
	3. Nákladnú cestnú dopravu možno vykonávať iba vozidlami, ktoré sú určené, vyrobené a schválené na prepravu vecí, podľa medzinárodnej zmluvy a osobitných predpisov.
	4. Pod pojmom vozidlá, sa myslia motorové vozidlá, návesové súpravy, prívesy, návesy a cisterny na vlastnom podvozku.
	5. Medzinárodná cestná nákladná doprava je preprava zásielok, pri ktorej miesto prevzatia zásielky a predpokladané miesto jej dodania, ležia v dvoch rôznych štátoch . Vnútroštátna cestná nákladná doprava je preprava zásielok, pri ktorej miesto prevzatia zásielky a predpokladané miesto jej dodania, leží v tom istom štáte a zároveň v štáte sídla spoločnosti, ktorá vozidlo vlastní.
	6. Dopravca podľa charakteru prepráv prepravuje najmä:
		1. vozové zásielky
		2. kusové zásielky
		3. prikládky.
	7. Za vozovú zásielku sa pre účely tohto Prepravného poriadku považuje náklad a sprievodné doklady k nákladu prepravovaného jednému odberateľovi, jednému prijímateľovi, jednou jazdou bez ohľadu na váhu, druh nákladu a počtu miest nakládky a vykládky nákladu.
	8. Za prikládku sa považuje zásielka prepravovaná spoločne s inými zásielkami, pre druhého alebo ďalšieho prepravcu.
	9. Dopravca má právo prikládky ďalších nákladov pre druhých a ďalších prepravcov, pokiaľ mu to dovoľuje ložný priestor a užitočná hmotnosť vozidla. Dopravca má právo rozhodovať o počte, objeme a hmotnosti prikládok. Toto právo nemožno dopravcovi odobrať.
	10. Zásielky, na ktoré sa nevzťahuje ods. 3.7 a 3.8 tohto článku, sa považujú za kusové.
	11. Podľa druhu prepráv Dopravca vykonáva podľa svojej technickej základne dopravu štandardných zásielok vo vnútroštátnej a medzinárodnej doprave nasledovnými typmi nákladných vozidiel:
		1. ......skriňová..................................
4. **Spôsob uzavretia a platnosť zmluvy o preprave veci/nákladu**

**Zmluva o preprave veci**

* 1. Ak si prepravu u Dopravcu objedná podnikateľ a dôjde k uzavretiu zmluvy o preprave bude sa riadiť ustanoveniami § 610 a nasl. (zmluva o preprave veci) Obchodného zákonníka.
	2. Zmluvou o preprave veci sa Dopravca zaväzuje odosielateľovi, že prepraví vec (zásielku) z určitého miesta (miesto odoslania) do určitého iného miesta (miesto určenia), a odosielateľ sa zaväzuje zaplatiť mu odplatu (prepravné).
	3. Dopravca je oprávnený požadovať, aby mu odosielateľ potvrdil požadovanú prepravu v prepravnom doklade a Odosielateľ je oprávnený požadovať, aby mu Dopravca písomne potvrdil prevzatie zásielky.
	4. Ak sú na vykonanie prepravy potrebné osobitné listiny, je odosielateľ povinný odovzdať ich dopravcovi najneskôr pri odovzdaní zásielky na prepravu. Odosielateľ zodpovedá za škodu spôsobenú dopravcovi neodovzdaním týchto listín alebo ich nesprávnosťou.
	5. Ak nevyplýva zo zmluvy niečo iné, zmluva zaniká, ak odosielateľ nepožiadal dopravcu o prevzatie zásielky v čase určenom v zmluve, inak do šiestich mesiacov od uzavretia zmluvy.
	6. Dopravca je povinný prepravu vykonať do miesta určenia s odbornou starostlivosťou v dohodnutej lehote, inak bez zbytočného odkladu. Pri pochybnostiach začína lehota plynúť dňom nasledujúcim po prevzatí zásielky Dopravcom.
	7. Ak je Dopravcovi známy príjemca zásielky, je povinný doručiť mu zásielku, alebo ak má podľa zmluvy príjemca zásielku v mieste určenia vyzdvihnúť, oznámiť mu ukončenie prepravy.
	8. Pokiaľ Dopravca zásielku nevydal príjemcovi, je odosielateľ oprávnený požadovať, aby preprava bola prerušená a zásielka mu bola vrátená, alebo aby s ňou bolo naložené inak, a uhradí Dopravcovi účelne vynaložené náklady s tým spojené.
	9. Ak zmluva určuje, že pred vydaním zásielky Dopravca vyberie od príjemcu určitú peňažnú sumu (zásielka na dobierku) alebo uskutoční iný inkasný úkon, platia primerane ustanovenia o bankovom dokumentárnom inkase (§ 697 a nasledujúcich zákona č. 513/1991 Zb. Obchodný zákonník).

**Zmluva o preprave nákladu**

* 1. Ak si prepravu vecí objedná u Dopravcu fyzická osoba - nepodnikateľ, dôjde k uzavretiu zmluvy o preprave nákladu podľa § 765 a nasl. Občianskeho zákonníka.
	2. Zmluvou o preprave nákladu vzniká odosielateľovi právo, aby mu Dopravca za prepravné zásielku prepravil do určeného miesta a vydal ju určenému príjemcovi.
	3. Odosielateľ je povinný dopravcovi na požiadanie objednávku prepravy písomne potvrdiť.
	4. Dopravca je povinný na požiadanie odosielateľa prevzatie zásielky písomne potvrdiť.
	5. Až do vydania zásielky má odosielateľ právo dávať za podmienok ustanovených prepravnými poriadkami dopravcovi nové príkazy.
	6. Dopravca je povinný vykonať prepravu s odbornou starostlivosťou a v určenej lehote.
	7. Dopravca môže použiť na vykonanie prepravy aj iné fyzické alebo právnické osoby; pritom zodpovedá, akoby prepravu vykonal sám, ak nie je dohodnuté inak.
	8. Objednávateľ prepravy najčastejšie odosielateľ je povinný poskytnúť Dopravcovi správne údaje o obsahu zásielky a jeho povahe a zodpovedá za škodu spôsobenú Dopravcovi porušením tejto povinnosti.
	9. Odosielateľ je povinný prepravu u Dopravcu si objednať. Postačuje aj forma objednávky e-mailom, faxom prípadne telefonicky, ak bude následne vystavená písomná forma objednávky pokiaľ sa Dopravca s odosielateľom nedohodnú inak.
	10. Objednávku prepravy je možno vystaviť na jednu prepravu alebo určitý počet prepráv. Ak sa prepravy budú opakovať a preprava bude trvať dlhšie obdobie je možné medzi Dopravcom a objednávateľom prepravy uzatvoriť rámcovú prepravnú zmluvu.
	11. Objednávka prepravy musí obsahovať údaje potrebné na realizáciu prepravy a vystavenie faktúry podľa platnej legislatívy. Pre správne a úplné uzavretie prepravnej zmluvy musí objednávka alebo návrh prepravnej zmluvy obsahovať nasledovné údaje:
		1. obchodné meno objednávateľa prepravy, adresu, IČO, IČ DPH, e-mail, číslo telefónu a podľa potreby aj iné kontaktné údaje,
		2. informácie o zásielke (druh, hrubú hmotnosť (hmotnosť vrátane obalu a aj palety), počet kusov, rozmery, požiadavky na upevnenie a pod.),
		3. miesto odoslania a miesto určenia zásielky (presnú adresu),
		4. ak je požadovaný tak aj čas nakládky a čas vykládky,
		5. pri zásielkach prepravovaných do opravy aj informácie o druhu a rozsahu poškodenia,
		6. dohodnutú odplatu za vykonanie prepravy (cenu za prepravu).
	12. Ak sú na vykonávanie prepravy potrebné osobitné listiny, je odosielateľ povinný odovzdať ich Dopravcovi najneskôr pri odovzdaní zásielky na prepravu. Odosielateľ zodpovedá za škodu spôsobenú Dopravcovi ich neodovzdaním alebo ich nesprávnosťou.
	13. Objednávateľ je povinný pri objednávaní prepravy informovať dopravcu o vyššej cene zásielky ako je bežná trhová cena.
	14. Dopravca je povinný na požiadanie odosielateľa prevzatie zásielky písomne potvrdiť.
	15. Prepravná zmluva vzniká medzi objednávateľom (odosielateľom alebo príjemcom) a Dopravcom
		1. prijatím objednávky,
		2. ak ide o prepravu, ktorú nie je potrebné objednávať tak započatím prepravy,
		3. prevzatím zásielky k preprave
		4. podpísaním zmluvy o preprave veci/nákladu.
	16. Objednávka je prijatá
		1. ak dôjde k ústnej alebo telefonickej dohode dopravcu a odosielateľa o rozsahu, čase, prípadne o spôsobe vykonania požadovanej prepravy alebo
		2. okamihom, keď písomne, e-mailom, faxom alebo iným hodnoverným spôsobom potvrdenie Dopravcom o jej prijatí došlo objednávateľovi; ak žiada odosielateľ takéto potvrdenie, je Dopravca povinný vyhovieť,
		3. započatím objednanej prepravy Dopravcom, pokiaľ nebola objednávka prijatá podľa predchádzajúcich bodov.
	17. Ak vyhovie Dopravca návrhu príjemcu zásielky na jej ďalšiu prepravu inému príjemcovi vzniká nová prepravná zmluva.
	18. Pri prijatí objednávky prepravy alebo uzavretí prepravnej zmluvy môže Dopravca požadovať od objednávateľa prepravy zloženie zálohy až do výšky 80 % z dohodnutej ceny resp. predbežnej ceny za prepravu. Dopravca je povinný prijatie zálohy náležite potvrdiť a vystaviť požadované daňové doklady (napr. zálohovú faktúru) v prospech objednávateľa.
	19. Až do vydania zásielky má odosielateľ právo dávať za podmienok ustanovených týmto prepravným poriadkom dopravcovi nové príkazy.
	20. Dopravcovi prislúcha dohodnutá odplata alebo ak nebola dohodnutá, odplata obvyklá v čase uzavretia zmluvy s prihliadnutím na obsah záväzku dopravcu.
	21. Dopravcovi vzniká nárok na prepravné po vykonaní prepravy do miesta určenia, ak zmluva o preprave veci (nákladu) neurčuje za rozhodnú inú cenu.
	22. Ak nemôže Dopravca dokončiť prepravu pre skutočnosti, za ktoré nezodpovedá, má nárok na pomernú časť prepravného s prihliadnutím na už uskutočnenú prepravu.
	23. Ak je v zmluve určený príjemca zásielky, nadobúda práva zo zmluvy, keď požiada o vydanie zásielky po jej dôjdení do miesta určenia alebo po uplynutí lehoty, keď tam mala dôjsť. Týmto okamihom prechádzajú na príjemcu aj nároky týkajúce sa škody na zásielke. Dopravca však zásielku príjemcovi nevydá, ak by to bolo v rozpore s pokynmi danými mu odosielateľom. V tomto prípade má naďalej právo nakladať so zásielkou odosielateľ. Ak určí odosielateľ Dopravcovi inú osobu ako príjemcu, nadobúda táto osoba práva zo zmluvy tým istým spôsobom ako pôvodný príjemca.
	24. Prijatím zásielky preberá príjemca ručenie za úhradu pohľadávok Dopravcu voči odosielateľovi za zmluvy týkajúcej sa prepravy prevzatej zásielky, ak o týchto pohľadávkach príjemca vedel alebo musel vedieť.
	25. Dopravca má na zabezpečenie svojich nárokov vyplývajúcich zo zmluvy zádržné právo k zásielke, pokiaľ s ňou môže nakladať. Zádržné právo dopravcu má prednosť pred zádržným právom zasielateľa.
	26. Dopravca môže splniť svoj záväzok pomocou ďalšieho dopravcu a zodpovedá pritom, akoby prepravu uskutočňoval sám, pokiaľ nie je dohodnuté inak.
	27. V zmysle Dohovoru CMR je dokladom o uzavretí prepravnej zmluvy nákladný list CMR. Ak nákladný list chýba, ak má nedostatky, alebo ak sa stratil, nie je tým existencia alebo platnosť prepravnej zmluvy dotknutá, a vzťahujú sa na ňu aj ďalšie ustanovenia tohto dohovoru.
1. **Vymedzenie prepravovaných vecí Dopravcom**
	1. Dopravca vzhľadom na svoju terajšiu technickú základňu prednostne prepravuje vozové zásielky, ale vykonáva tiež prepravu kusových zásielok.
	2. Druhy prepráv podľa technickej základne, najmä vozového parku
		1. preprava nákladu na paletách,
		2. papiera zvitkov,
		3. preprava farieb,
		4. preprava iných druhov tovarov na základe objednávok prepravcov.
	3. Iné prepravy vykonáva na základe podrobných objednávok prepravcov.
	4. Z prepravy Dopravcu sú vylúčené
		1. veci, ktorých preprava je zakázaná všeobecne platnými právnymi predpismi,
		2. nebezpečné veci podľa členenia stanoveného Európskou dohodou o preprave nebezpečných vecí cestnou dopravou (Dohoda ADR),
		3. predmety, ktoré svojimi rozmermi alebo hmotnosťou vzhľadom na užitočnú hmotnosť, rozmery vozidiel a stav pozemných komunikácií, ktoré majú byť pri preprave použité, sú nevhodné na preprave vozidlom Dopravcu,
		4. veci vysokej resp. ťažko vyčísliteľnej hodnoty (umelecké zbierky, starožitnosti a pod.).
	5. Dopravca vzhľadom na svoju terajšiu technickú základňu neprepravuje živé zvieratá.
	6. Dopravca nevykonáva zvlášť nadmerné a nadrozmerné prepravy, ktoré by si vyžadovali špecializovanú technickú základňu.
	7. Ak bola podaná k preprave zásielka, ktorá je vylúčená z prepravy alebo jej preprava je povolená za zvláštnych podmienok, bez toho aby bola táto povaha zásielky Dopravcovi oznámená alebo bola prevzatá taká zásielka k preprave na podklade nesprávnych alebo neúplných údajov, je odosielateľ povinný Dopravcovi nahradiť akékoľvek sankcie, ktoré mu boli uložené v dôsledku porušenia oznamovacej povinnosti odosielateľa a prípadnú náhradu škody tým spôsobenú, a to všetko v celom rozsahu.
2. **Rozsah spolupráce odosielateľa a príjemcu vecí/nákladu s Dopravcom a podmienky pristavovania vozidiel na nakládku a vykládku**
	1. Dopravca ale aj odosielatelia a zasielatelia zabezpečia, aby boli zmluvne dohodnuté dopravné harmonogramy v súlade s Nariadením EP a Rady č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy. Ide najmä o dodržiavanie doby prevádzky nakladacích miest odosielateľa a vykladacích miest príjemcu, dodržiavanie časov nakládky a vykládky tak, aby vodiči dopravcu mohli dodržiavať režim práce týkajúci sa doby jazdy, prestávok, denných a týždenných odpočinkov.
	2. Zásielku alebo jej časť, ktorá podľa svojej povahy vyžaduje, aby bola počas prepravy a manipulácie chránená pred poškodením alebo stratou, je odosielateľ povinný podať k preprave v riadnom obale, zodpovedajúcom podmienkam v cestnej doprave.
	3. Odosielateľ je povinný zabaliť riadne zásielku tiež vtedy, ak existuje nebezpečenstvo, že by bez obalu mohla počas prepravy spôsobiť pre svoje vlastnosti škodu osobám alebo na iných zásielkach a na dopravnom prostriedku, prípadne na iných zariadeniach dopravcu. Dopravca nepreskúšava, či zásielka svojou povahou vyžaduje obal, poprípade či použitý obal je riadny. Odosielateľ zodpovedá za škody, ktoré vznikli chybným alebo nedostatočným obalom počas prepravy na ostatných prepravovaných zásielkach alebo vozidle.
	4. Odosielateľ je povinný zaistiť, aby obaly zásielky alebo jednotlivých kusov zásielky svojimi rozmermi, konštrukciou a pevnosťou umožňovali použitie paletizačnej a mechanizačnej techniky pri ložných prácach a preprave.
	5. Odosielateľ je povinný označiť zásielku alebo jej jednotlivé kusy, ak to predpisuje tento Prepravný poriadok alebo je to potrebné pre uľahčenie manipulácie so zásielkou alebo pre odstránenie nebezpečenstva jej poškodenia prípadne jej zámeny. Pri preprave kusových zásielok je odosielateľ povinný každú zásielku zreteľne a nezmazateľne označiť adresou odosielateľa a príjemcu. Pri označovaní zásielok obsahujúcich nebezpečné veci odosielateľ je povinný dodržať ustanovenia Európskej dohody o medzinárodnej cestnej preprave nebezpečných vecí (ADR).
	6. Pokiaľ povaha zásielky vyžaduje, aby s ňou bolo počas nakládky, prepravy a vykládky určitým spôsobom zachádzané alebo aby bola ukladaná v určitej polohe, je odosielateľ povinný označiť každý kus zásielky manipulačnou značkou pre označovanie prepravných obalov podľa platných Slovenských technických noriem (STN) prípade iných noriem (napr. IMO ak zásielka bude prepravovaná aj námornou dopravou).
	7. Ak zistí Dopravca pri prevzatí zásielky, že zásielka nevyhovuje podmienkam na balenie a označovanie tovaru, prepravu odmietne; ak odosielateľ výhradu Dopravcu k baleniu a označovaniu zásielky zapísanú v nákladnom liste alebo inom prepravnom doklade potvrdí, môže Dopravca zásielku prevziať k preprave.
	8. Dopravca je oprávnený kedykoľvek preskúmať, či zodpovedá zásielka zápisom prepravcu v prepravných dokladoch (napr. dodacom liste, nákladnom liste). Preskúmanie zásielky na mieste nakládky alebo vykládky sa vykoná v prítomnosti najmenej jednej osoby, ktorá nie je pracovníkom Dopravcu.
	9. Ak zistí Dopravca ešte pred výjazdom vozidla z miesta nakládky, že k preprave bola prijatá zásielka vylúčená z prepravy, je povinný ju vrátiť odosielateľovi a odosielateľ je povinný ju prevziať späť.
	10. Ak sa zistí pri preberaní zásielky taká chyba, že by jej prepravou mohla byť spôsobená škoda na vozidle alebo na spolu prepravovanej zásielke, je Dopravca oprávnený odmietnuť prijatie zásielky k preprave, ak bola chyba zistená až počas prepravy, jazdu preruší. Pri prerušení jazdy postupuje Dopravca ako pri ostatných prekážkach pri preprave.
	11. Odosielateľ zásielky je povinný Dopravcovi odovzdať zásielku v stave spôsobilom na prepravu po pozemných komunikáciách. Ak zásielka nie je spôsobilá na prepravu alebo sa zistila jej chyba podľa ods. 6.10. tohto článku, Dopravca môže jej prijatie na prepravu odmietnuť. Náklady spojené s pristavením vozidla na nakládku, zdržaním vozidla pri nakládke alebo náklady spojené s prerušením prepravy podľa ods. 6.10. je povinný odosielateľ zásielky Dopravcovi uhradiť v celom rozsahu.
	12. Ak zásielka je zložená z veľkého počtu kusov, je Dopravca povinný zisťovať ich počet, len vtedy ak to bolo s odosielateľom dohodnuté v prepravnej zmluve. Výsledok preskúmania je Dopravca povinný zaznamenávať v nákladnom liste alebo vyhotoviť zápis.
	13. Hmotnosťou zásielky sa rozumie hmotnosť nákladu vrátane paliet, prepravných skríň, kontejnerov a pod. a s manipulačnými a prepravnými pomôckami odosielateľa prevzatými zároveň so zásielkou.
	14. Hmotnosť zásielky zisťuje odosielateľ a zodpovedá za tento údaj, ktorý sa uvádza v nákladnom liste alebo v iných sprievodných dokladoch.
	15. Dopravca je oprávnený kedykoľvek preskúmať hmotnosť zásielky, hlavne ak má pochybnosti o správnosti tohto údaju zo strany odosielateľa. Hmotnosť zisťuje úradným vážením alebo výpočtom, ak je množstvo nákladu udané počtom jednotlivých rovnakých kusov alebo počtom merných jednotiek a hmotnosť jedného kusa zásielky alebo mernej jednotky je známa, prípadne zistená vážením.
	16. Spôsob preskúmania hmotnosti a výsledok preskúmania zaznamenáva Dopravca na všetky diely nákladného listu alebo iného prepravného dokladu, ktoré sú pri preskúmaní k dispozícii.
	17. Odosielateľ hradí náklady spojené so zisťovaním hmotnosti zásielky (napr. úradné váženie a pod.) ak o zistenie hmotnosti požiadal Dopravcu v prepravnej zmluve alebo ak sa odlišuje hmotnosť zásielky zistená Dopravcom o viac ako 3 % od hmotnosti uvedenej odosielateľom.
	18. Ak o zistenie hmotnosti zásielky požiadal príjemca, je tiež povinný hradiť náklady spojené so zisťovaním hmotnosti zásielky.
	19. Ak Dopravca zistí prekročenie dovolenej hmotnosti nákladu resp. jeho zlé rozloženie zavinené odosielateľom ešte v mieste odoslania, je odosielateľ povinný vykonať vyloženie časti zásielky resp. jej preloženie. Ak to Dopravca zistí až počas prepravy napr. z dôvodu nesprávnych údajov o hmotnosti zásielky, je oprávnený vykonať vyloženie časti zásielky resp. jej preloženie na náklady a nebezpečie odosielateľa zásielky. O tom, že zásielka sa bude prekladať resp. časť vykladať je Dopravca povinný informovať odosielateľa zásielky a tieto úkony je povinný zaznamenať aj v prepravnom doklade. Na prepravu vyloženej časti zásielky je odosielateľ povinný vystaviť samostatnú objednávku prepravy.
	20. Odosielateľ je povinný presne špecifikovať v prepravnej zmluve miesto nakládky a vykládky (presnú adresu) a tiež oznámiť Dopravcovi prípadne obmedzenia pre vjazd určitých nákladných vozidiel resp. v určitom čase na miesto nakládky resp. vykládky. Napríklad či miesto neleží v nízkoemisnej zóne, v zóne s obmedzeniami pre vjazd nákladných vozidiel s určitou celkovou hmotnosťou, s určitým zaťažením na nápravy a pod. Odosielateľ tiež je povinný uviesť dobu prevádzky príjemcu resp. v ktorom čase je možné vykonávať vykládku.
	21. Nakládku vo všeobecnosti zabezpečuje odosielateľ a vykládku príjemca zásielky, pokiaľ nie je dohodnuté inak.
	22. Nakladanie a skladanie nákladu na ceste je dovolené v SR len vtedy, ak to nemožno urobiť mimo cesty. Náklad sa musí zložiť a naložiť čo najrýchlejšie a tak, aby nebola ohrozená bezpečnosť cestnej premávky.
	23. Osádka vozidla z hľadiska prepravnej zmluvy nemá povinnosť zabezpečovať nakládku a vykládku vozidla. Dopravca vykoná nakládku alebo vykládku len v prípade, ak má k tomu potrebné prevádzkové zariadenie a pracovníkov a je to v prepravnej zmluve výslovne dohodnuté a za dohodnutý príplatok k cene za prepravu. Osádka vozidla Dopravcu z hľadiska predpisov o bezpečnosti práce nemôže používať manipulačné zariadenia prepravcov pokiaľ nebola z ich prevádzkou zaškolená a s písomným súhlasom prepravcov.
	24. Odosielateľ je povinný vykonať včas všetky opatrenia nutné k plynulej nakládke a k ochrane zásielky pred poškodením. Prepravca (odosielateľ a príjemca) je povinný zabezpečiť podmienky pre bezpečnosť práce a pre hospodárne využitie vozidiel Dopravcu. Hlavne je povinný zaistiť, aby nakladacie a vykladacie miesta a zariadenia boli udržované v stave, ktorý umožňuje rýchlu a bezpečnú nakládku a vykládku zásielok, zaistiť dostatočné spevnenie všetkých plôch používaných k jazde vozidiel vrátane neverejných príjazdových komunikácií a ich udržovanie v zjazdnom a bezpečnostnom stave, ako aj dostatočné osvetlenie miest nakládky a vykládky vozidiel.
	25. Vo všeobecnosti za upevnenie nákladu vo vozidle zodpovedá odosielateľ, lebo ten má patričné znalosti týkajúce sa zásielky. Odosielateľ zásielky je povinný poskytnúť presné informácie o zásielke týkajúce sa hmotnosti a rozmerov jednotlivých kusov. Ak má odosielateľ vypracované pokyny pre nakladanie a upevnenie nákladu v cestnej nákladnej doprave je povinný ich Dopravcovi v dostatočnom predstihu pre zahájením prepravy poskytnúť v jazyku, ktorému Dopravca rozumie.
	26. Vodič (zástupca Dopravcu) je povinný sa pri nakládke zúčastniť a prípadne usmerniť rozloženie nákladu na vozidle napr. z hľadiska rovnomerného zaťaženia náprav vozidla prepravovaným tovarom a z hľadiska toho aby pri preprave nebola ohrozená bezpečnosť a plynulosť cestnej premávky. Ak nedbá odosielateľ na pokyny Dopravcu a dôjde preto k chybe v naložení, hlavne v preťažení vozidla, je Dopravca oprávnený žiadať preloženie nákladu na vozidle alebo zloženie nákladu alebo jeho časti. Ak nie je Dopravcovi vyhovené môže odmietnuť vykonanie prepravy, poprípade obstarať riadne zloženie a uloženie nákladu na účet a nebezpečenstvo odosielateľa.
	27. Ak zabezpečuje nakládku a vykládku vozidla odosielateľ alebo príjemca, je povinný dbať, aby nedošlo k poškodeniu vozidla a iných zariadení Dopravcu. Hlavne nie je dovolené spúšťať ťažšie náklady z väčšej výšky na vozidlo.
	28. Ak dôjde k väčšiemu znečisteniu ložného priestoru vozidla pri nakládke, vykládke alebo prepravovaným nákladom, je odosielateľ alebo príjemca povinný zaistiť po vyložení zásielky a pri opakovaných prepravách po ukončení poslednej vykládky na vlastné náklady jeho vyčistenie. Ak si nesplní túto povinnosť, zaistí vyčistenie vozidla na jeho účet Dopravca.
	29. Ak je nutné vykonať dezinfekciu vozidla, zabezpečuje ju Dopravca. Náklady s dezinfekciou spojené znáša odosielateľ, ktorého zásielka spôsobila nutnosť dezinfekcie.
	30. Z dôvodu poškodenia zásielky pri preprave môže príjemca odmietnuť prijatie zásielky alebo jej časti len vtedy, ak sa zmenil poškodením stav zásielky do tej miery, že nie je možné ju použiť k pôvodnému účelu. Príjemca však nie je povinný prevziať zásielku, pokiaľ Dopravca nespíše zápis o poškodení zásielky za prítomnosti obidvoch zúčastnených strán. Zápis je možno urobiť aj v prepravnej listine.
	31. Výhrady voči spôsobu nakládky, prekládky a vykládky Dopravca (člen osádky vozidla) uplatní voči odosielateľovi, príjemcovi alebo iným osobám písomnou formou napríklad do nákladného listu.
	32. Za čas zdržania Dopravcu pri nakládke alebo vykládke sa považuje; pokiaľ nebolo v prepravnej zmluve dohodnuté inak; čas od požadovaného času pristavenia vozidla Dopravcu na nakládku alebo vykládku až po začatie nakládky alebo vykládky a každé Dopravcom nezavinené prerušenie týchto prác vrátane vystavenie prepravných dokladov k zásielke. Za čas zdržania môže Dopravca požadovať finančnú náhradu, ktorá bude vo výške prípadnej škody, ktorá mu v súvislosti s tým vznikla.
3. **Zodpovednosť Dopravcu za spôsobenú škodu**
	1. Dopravca pri výkone prepravy cestujúcich podľa tohto Prepravného poriadku zodpovedá za prípadne spôsobenú škodu na prepravovaných veciach alebo náklade.

**Zodpovednosť Dopravcu pri Zmluve o preprave veci**

* 1. Dopravca zodpovedá za škodu na zásielke, ktorá vznikla po jej prevzatí Dopravcom až do jej vydania príjemcovi, ibaže ju Dopravca nemohol odvrátiť pri vynaložení odbornej starostlivosti.
	2. Za škodu na zásielke však Dopravca nezodpovedá, ak preukáže, že bola spôsobená:
		1. odosielateľom, príjemcom alebo vlastníkom zásielky,
		2. vadou alebo prirodzenou povahou obsahu zásielky včítane obvyklého úbytku, alebo
		3. vadným obalom, na ktorý Dopravca upozornil odosielateľa pri prevzatí zásielky na prepravu, a ak bol vydaný nákladný alebo náložný list, bola v ňom vadnosť obalu poznamenaná; ak neupozornil Dopravca na vadnosť obalu, nezodpovedá Dopravca za škodu na zásielke vzniknutú v dôsledku tejto vadnosti len vtedy, ak vadnosť nebola pri prevzatí zásielky poznateľná.
	3. Pri škode na zásielke vzniknutej podľa ods. 7.3. tohto článku je Dopravca povinný vynaložiť odbornú starostlivosť, aby škoda bola čo najmenšia.
	4. Dohody, ktorými sa obmedzuje zodpovednosť Dopravcu ustanovená podľa ods. 7.2 až 7.4. sú neplatné.
	5. Dopravca je povinný urýchlene podať odosielateľovi správu o škode na zásielke vzniknutej do jej odovzdania príjemcovi. Ak však príjemca nadobudol právo na vydanie zásielky, je povinný túto správu podať príjemcovi. Dopravca zodpovedá za škodu spôsobenú odosielateľovi alebo príjemcovi porušením tejto povinnosti.
	6. Ak hrozí bezprostredne podstatná škoda na zásielke a ak nie je čas vyžiadať si pokyny odosielateľa alebo ak váha odosielateľ s takými pokynmi, môže Dopravca zásielku vhodným spôsobom predať na účet odosielateľa.
	7. Pri strate alebo zničení zásielky je Dopravca povinný nahradiť cenu, ktorú zásielka mala v čase, keď bola odovzdaná Dopravcovi.
	8. Pri poškodení alebo znehodnotení zásielky je Dopravca povinný nahradiť rozdiel medzi cenou, ktorú mala zásielka v čase jej prevzatia Dopravcom, a cenou, ktorú by v tomto čase mala poškodená alebo znehodnotená zásielka.

**Zodpovednosť Dopravcu pri Zmluve o preprave nákladu**

* 1. Dopravca zodpovedá za škodu, ktorá vznikla na prepravovanej zásielke v čase od prevzatia na prepravu až do vydania, ibaže škoda bola spôsobená odosielateľom alebo príjemcom, vadnosťou zásielky, jej obalu alebo balenia, osobitnou povahou zásielky alebo okolnosťou, ktorú Dopravca nemohol odvrátiť.
	2. Pri strate alebo zničení zásielky je Dopravca povinný nahradiť cenu, ktorú mala stratená alebo zničená zásielka v čase, keď bola prevzatá na prepravu. Okrem toho je povinný znášať účelne vynaložené náklady vzniknuté v súvislosti s prepravou stratenej alebo zničenej zásielky. Pri poškodení alebo čiastočnej strate zásielky uhrádza Dopravca sumu, o ktorú bola zásielka znehodnotená; ak je účelné vykonať opravu, uhrádza Dopravca náklady opravy.
	3. Za iné škody z nákladnej prepravy, ako sú škody na prepravovanej zásielke, zodpovedá Dopravca, len ak boli spôsobené prekročením dodacej lehoty; prípadné podmienky a rozsah tejto náhrady je na dohode Dopravcu s odosielateľom ako objednávateľom prepravy.
	4. Právo na náhradu škody musí odosielateľ uplatniť u Dopravcu do šiestich mesiacov od vydania zásielky príjemcovi, alebo ak k vydaniu zásielky nedošlo, do šiestich mesiacov od prevzatia zásielky na prepravu; inak právo zanikne.

**Zodpovednosť Dopravcu podľa Dohovoru CMR**

* 1. Dopravca zodpovedá za úplnú alebo čiastočnú stratu zásielky alebo za jej poškodenie, ktoré vznikne od okamihu prevzatia zásielky na prepravu až do okamihu jej vydania, ako aj za prekročenie dodacej lehoty.
	2. Dopravca je oslobodený od tejto zodpovednosti, ak stratu zásielky, jej poškodenie alebo prekročenie dodacej lehoty zavinil oprávnený, príkaz oprávneného, ktorý nebol zavinený nedbalosťou Dopravcu, vlastnou chybou zásielky alebo okolnosťami, ktoré Dopravca nemôže odvrátiť a ktorých následky odstrániť nie je v jeho moci.
	3. Dopravca sa nemôže dovolávať v snahe zbaviť sa svojej zodpovednosti ani chýb vozidla použitého na prepravu, ani zavinenia alebo nedopatrenia osoby, od ktorej najal vozidlo, alebo jej zástupcov alebo pracovníkov.
	4. Dopravca je s prihliadnutím na ustanovenia Dohovoru CMR článku 18 ods. 2 až 5 oslobodený od zodpovednosti, ak strata alebo poškodenie vznikne z osobitného nebezpečenstva súvisiaceho s jednou alebo s viacerými z týchto skuto čností:
		1. použitie otvorených vozidiel bez plachiet, ak také použitie vozidiel bolo výslovne dojednané a poznamenané v nákladnom liste;
		2. chýbajúci obal alebo chybný obal zásielky, ktorá je pre svoju povahu, ak nie je riadne balená alebo ak nie je balená vôbec, vystavená stratám alebo poškodeniam;
		3. manipulácia, naloženie, uloženie alebo vyloženie zásielky odosielateľom, príjemcom alebo osobami konajúcimi za odosielate ľa alebo príjemcu;
		4. prirodzená povaha určitého tovaru, pre ktorú podlieha úplnej alebo čiastočnej strate alebo poškodeniu, najmä lomom, hrdzou, vnútorným kazením, vysychaním, unikaním, normálnym úbytkom alebo pôsobením hmyzu alebo hlodavcov;
		5. nedostatočné alebo chybné značky alebo čísla jednotlivých kusov zásielky;
		6. preprava živých zvierat.
	5. Ak Dopravca nezodpovedá podľa tohto článku za niektoré z okolností, ktoré spôsobili škodu, zodpovedá do tej miery, v akej okolnosti, za ktoré pod ľa tohto článku zodpovedá, prispeli ku škode.
	6. Dôkaz o tom, že strata zásielky, jej poškodenie alebo prekročenie dodacej lehoty vznikli niektorou z príčin uvedených v dohovore CMR článku 17 ods. 2, patrí Dopravcovi.
	7. Ak Dopravca osvedčí, že podľa okolností prípadu mohla strata alebo poškodenie zásielky vzniknúť z jedného alebo z niekoľkých zvláštnych nebezpečenstiev uvedených v dohovore CMR v článku 17 od. 4, predpokladá sa, že vznikli z týchto nebezpečenstiev. Oprávnený môže však preukázať, že škodu nespôsobilo ani celkom ani čiastočne niektoré z týchto nebezpečenstiev.
	8. Právna domnienka podľa predchádzajúceho odseku neplatí v prípade uvedenom v dohovore CMR článku 17 ods. 4 písm. a), ak ide o neobvykle veľkú stratu alebo o stratu jednotlivého kusu zásielky.
	9. Ak sa preprava uskutočňuje vozidlom vybaveným takým zariadením, že zásielka je chránená pred vplyvom tepla, zimy, pred kolísaním teplôt alebo pred vlhkosťou vzduchu, môže sa Dopravca dovolávať dohovoru CMR článku 17 ods. 4 písm. d) len v tom prípade, ak preukáže, že urobil všetky opatrenia, ktoré mu za daných okolností patria, pokiaľ ide o výber, údržbu a použitie týchto zariadení, a že sa spravoval osobitnými pokynmi, ktoré mu boli udelené.
	10. Dopravca sa môže dovolávať článku 17 ods. 4 písm. f) dohovoru CMR len vtedy, ak preukáže, že urobil všetky opatrenia, ktoré bol pod ľa okolností povinný urobiť, a že sa spravoval osobitnými pokynmi, ktoré mu boli udelené.
	11. Prekročenie dodacej lehoty nastane vtedy, keď zásielka nebola vydaná v dojednanej lehote, a pokiaľ lehota nebola dojednaná, keď skutočný čas prepravy s prihliadnutím na okolnosti a pri čiastkových nakládkach najmä s prihliadnutím na čas potrebný na zostavenie
	12. Oprávnený môže zásielku bez ďalších dôkazov považovať za stratenú, ak nebola vydaná do 30 dní po uplynutí dojednanej lehoty, a pokiaľ nebola lehota dojednaná, do 60 dní po prevzatí zásielky Dopravcom na prepravu.
	13. Oprávnený môže pri prijatí náhrady za stratenú zásielku písomne požiadať, aby bol bezodkladne upovedomený, ak sa zásielka nájde do jedného roka po vyplatení náhrady. O podaní tejto žiadosti sa mu vydá písomné potvrdenie.
	14. Do 30 dní po tom, čo dostal správu o nájdení zásielky, môže oprávnený žiadať, aby mu zásielka bola vydaná, musí však splniť záväzky vyplývajúce z nákladného listu a vrátiť prijatú náhradu, prípadne po odčítaní výdavkov, ktoré boli v nej zahrnuté; zachová sa mu však právo na náhradu škody za prekročenie dodacej lehoty podľa článku 23, prípadne 26 Dohovoru CMR.
	15. Ak oprávnený nepodal žiadosť alebo ak nedal v lehote 30 dní príslušné pokyny, alebo ak sa zásielka našla až po uplynutí jedného roka po vyplatení náhrady, môže Dopravca naložiť so zásielkou podľa práva platného v mieste, kde je zásielka.
	16. Ak sa zásielka vydá príjemcovi bez toho, že by sa v zmysle podmienok prepravnej zmluvy vybrala dobierka, je Dopravca povinný poskytnúť odosielateľovi náhradu škody až do výšky dobierky; proti príjemcovi má však právo postihu.
	17. Ak odosielateľ odovzdáva na prepravu nebezpečnú zásielku, je povinný upozorniť Dopravcu na presnú povahu nebezpečenstva, ktoré z tejto zásielky vyplýva, prípadne mu oznámiť, aké bezpečnostné opatrenia treba urobiť. Ak toto upozornenie nie je zapísané v nákladnom liste, je povinnosťou odosielate ľa alebo príjemcu preukázať iným spôsobom, že Dopravca vedel o presnej povahe nebezpečenstva spojeného s prepravou zásielky.
	18. Dopravca môže nebezpečné zásielky, o nebezpečnej povahe ktorých v zmysle predchádzajúceho odseku tohto článku nevedel, kedykoľvek a kdekoľvek zložiť, zničiť alebo zneškodniť, a to bez akejkoľvek povinnosti nahradiť škodu; okrem toho odosielateľ zodpovedá za všetky výdavky a škody vzniknuvšie odovzdaním takej zásielky na prepravu alebo jej prepravou.
	19. Ak Dopravca má podľa ustanovení tohto Dohovoru CMR povinnosť nahradiť škodu za úplnú alebo čiastočnú stratu zásielky, vypočíta sa náhrada z hodnoty zásielky v mieste a čase jej prevzatia na prepravu.
	20. Hodnota zásielky sa určuje pod ľa burzovej ceny, a ak nie je burzová cena, podľa bežnej trhovej ceny, a ak nie je ani burzová ani bežná trhová cena, pod ľa všeobecnej hodnoty tovaru rovnakej povahy a akosti.
	21. Náhrada škody nesmie presahovať 8,33 číselných jednotiek za kilogram chýbajúcej hrubej hmotnosti.
	22. Okrem toho sa uhrádza dovozné, clo a iné výdavky vzniknuvšie v súvislosti s prepravou zásielky, a to pri úplnej strate v plnej výške a pri čiastočnej strate pomerným dielom; iné škody sa neuhrádzajú.
	23. Ak sa prekročí dodacia lehota a oprávnený preukáže, že škoda vznikla z tohto dôvodu, Dopravca je povinný uhradiť škodu len do výšky dovozného.
	24. Vyššiu náhradu možno požadovať iba vtedy, ak bola podľa článku 24 a 26 Dohovoru CMR udaná cena zásielky alebo osobitný záujem na dodaní.
	25. Odosielateľ môže, ak zaplatí dohodnutý príplatok k prepravnému, udať v nákladnom liste cenu zásielky prevyšujúcu hranicu určenú v článku 23 ods. 3 Dohovoru CMR a v takom prípade nahrádza udaná cena túto hranicu.
	26. Pri poškodení zásielky uhrádza Dopravca sumu, o ktorú sa jej hodnota znížila; suma sa vypočítava z hodnoty zásielky určenej podľa článku 23 ods. 1, 2 a 4 Dohovoru CMR.
	27. Náhrada škody nesmie však presahovať:
		1. ak je poškodením znehodnotená celá zásielka, sumu, ktorá by sa vyplatila pri jej úplnej strate;
		2. ak je poškodením znehodnotená len časť zásielky, sumu, ktorá by sa vyplatila pri strate znehodnotenej časti zásielky.
	28. Odosielateľ môže, ak zaplatí dohodnutý príplatok k prepravnému, udať v nákladnom liste sumu osobitného záujmu na dodaní zásielky pre prípad jej straty alebo poškodenia alebo prekročenia dodacej lehoty.
	29. Ak bol udaný osobitný záujem na dodaní, môže sa nezávisle od náhrad škôd určených v článkoch 23, 24 a 25 Dohovoru CMR požadovať náhrada ďalších preukázaných škôd až do sumy udaného záujmu na dodaní.
	30. Oprávnený môže požadovať úroky z náhrady škody. Tieto úroky vo výške 5 % ročne sa počítajú odo dňa zaslania písomnej reklamácie Dopravcovi, a ak nebola reklamácia podaná, odo dňa podania žaloby na súde.
	31. Ak sumy, podľa ktorých sa náhrada škody vypočítava, nie sú vyjadrené v mene štátu, v ktorom sa platenie náhrady požaduje, uskutočňuje sa menový prepočet podľa bežného kurzu platného ku dňu a v mieste vyplatenia náhrady.
	32. Ak strata zásielky, jej poškodenie alebo prekročenie dodacej lehoty pri preprave, na ktorú sa vzťahuje Dohovor CMR, môže viesť podľa príslušných právnych predpisov k uplatneniu mimozmluvných nárokov, môže sa Dopravca odvolať na tie ustanovenia Dohovoru, ktoré vylučujú jeho zodpovednosť alebo ktoré určujú alebo obmedzujú rozsah náhrady škody.
	33. Ak sa pri strate zásielky, pri jej poškodení alebo pri prekročení dodacej lehoty uplatnia nároky z mimoriadnej zodpovednosti proti niektorej z osôb, za ktoré Dopravca podľa článku 3 Dohovoru CMR zodpovedá, môže sa táto osoba tiež odvolať na tie ustanovenia Dohovoru CMR, ktoré vylučujú zodpovednosť dopravcu alebo ktoré určujú alebo obmedzujú rozsah náhrady škody.
	34. Dopravca sa nemôže odvolávať na tie ustanovenia tejto kapitoly, ktoré vylučujú alebo obmedzujú jeho zodpovednosť alebo prenášajú dôkazové bremeno, ak bola škoda spôsobená úmyselne alebo takým zavinením, ktoré sa podľa práva súdu, na ktorom sa právna vec prejednáva, považuje za rovnocenné úmyslu.
	35. To isté platí aj vtedy, ak sa úmyselného konania alebo zavinenia dopustili zástupcovia alebo pracovníci dopravcu alebo iné osoby použité dopravcom na uskutočnenie prepravy a ak títo zástupcovia, pracovníci alebo iné osoby konali v rámci svojich pracovných úloh. V takom prípade sa títo zástupcovia, pracovníci alebo iné osoby tiež nemôžu odvolávať, pokiaľ ide o ich osobnú zodpovednosť, na ustanovenia uvedené v tomto Prepravnom poriadku.
1. **Prepravné listiny**
	1. Prepravná listina ako prepravný doklad sprevádza zásielku až do jej vydania, prípadne likvidácie. Prepravnú listinu je povinný riadne vyplnenú odovzdať Dopravcovi odosielateľ alebo je povinný údaje týkajúce sa zásielky Dopravcovi poskytnúť a po zapísaní napríklad Dopravcom do nákladného listu ich podpisom potvrdiť alebo Dopravca sa môže na prepravnej listine dohodnúť inak.
	2. Prepravná listina sa odovzdáva Dopravcovi, ak nebolo dohodnuté inak spolu so zásielkou.
	3. Ak sa nakladá alebo vykladá zásielka na viacerých miestach, je odosielateľ povinný odovzdať pre každú časť zásielky samostatnú prepravnú listinu. Pre niektoré druhy prepráv môžu byť údaje prepravnej listiny zjednodušené.
	4. Pri preprave nebezpečných vecí sa vyžadujú od odosielateľa ďalšie doklady predpísané platnou právnou úpravou, ktoré sú uvedené v ďalších oddieloch prepravného poriadku.

Za správnosť a úplnosť prepravných sprievodných listín a osobitných dokladov, včasné odovzdanie Dopravcovi, zodpovedá odosielateľ, ktorý je povinný odovzdať ich najneskôr pri odovzdaní zásielky na prepravu.

* 1. Prepravné sprievodné listiny sú:
		1. nákladný list (CMR)
		2. faktúra hodnoty (ceny) zásielky, špecifikácia zásielky, dodací list
		3. doklad o prevážení zásielky ( vážny lístok )
		4. doklad o pôvode tovaru (EUR 1)
		5. doklad o zaclení a vyclení tovaru (JCD), colná sprievodka
		6. doklad o zabezpečení colného dlhu v štáte prijímateľa
		7. tranzitný doklad T1-T5
		8. veterinárny dovozný , tranzitný a vývozný doklad
		9. fytopatologický dovozný, tranzitný a vývozný doklad pri preprave tovaru rastlinného pôvodu
		10. bezpečnostné pokyny pri preprave nebezpečných vecí , nadrozmerného nákladu, rýchlo sa kaziacich potravín
1. **Podmienky zmeny dopravy a odstúpenie od zmluvy**
	1. Kým sa zásielka nevydala, môže odosielateľ navrhnúť zmenu prepravnej zmluvy, najmä vrátenie zásielky odosielateľovi, jej vydanie inému prijímateľovi, alebo tomu istému prijímateľovi na iné miesto vykládky alebo aby s ňou bolo naložené inak po dohode s Dopravcom a odosielateľ je povinný uhradiť účelne vynaložené náklady s týmto spojené. Ak po dojednaní prepravnej zmluvy zanikne potreba prepravy, je odosielateľ povinný oznámiť to bez meškania Dopravcovi.
	2. Príjemca zásielky môže navrhnúť, aby sa mu vydala zásielka na inom mieste vykládky.
	3. Prepravné a ostatné náklady spojené s realizáciou zmeny prepravnej zmluvy podľa ods. 9.1. hradí odosielateľ a podľa ods. 9.2 príjemca.
	4. Pri návrhu zmeny prepravnej zmluvy sa postupuje obdobne ako pri uzatvorení zmluvy o preprave.
	5. Ak bola preprava odvolaná až po výjazdu vozidla na dojednané miesto nakládky alebo vozidlo už bolo na takéto miesto pristavené a k podaniu zásielky k preprave nedošlo z príčiny na strane odosielateľa, prislúcha Dopravcovi náhrada za vynaložené náklady s tým spojené.
	6. Pokiaľ to prevádzkové pomery Dopravcu dovoľujú, môže Dopravca návrhu prepravnej zmluvy vyhovieť. Ak Dopravca nemôže vykonať dohodnutú prepravu alebo ju nemôže vykonať za dohodnutých podmienok alebo podmienok stanovených týmto prepravným poriadkom, je povinný to bez meškania oznámiť odosielateľovi. Ak nevyhovujú odosielateľovi nové podmienky navrhnuté Dopravcom, je oprávnený od prepravnej zmluvy odstúpiť; od zmluvy môže odstúpiť tiež vtedy, ak nebolo vozidlo bez predchádzajúcej dohody s odosielateľom pristavené do troch hodín od dohodnutého času pristavenia vozidla.
	7. Ak sa vyskytne po prijatí zásielky na prepravu prekážka, pre ktorú nie je možné prepravu započať alebo v nej pokračovať alebo nie je možné vykonať vydanie zásielky a s odosielateľom nebol dohodnutý ďalší postup pre takýto prípad, je Dopravca povinný vyžiadať si bez meškania návrh odosielateľa.
	8. Dopravca nemusí vyrozumieť Odosielateľa, ak ide o prekážku prechodného rázu (napr. nutnosť preloženia zásielky) a dosiahnutie jeho návrhu by si vyžiadalo dlhšej doby, než bude potrebná k odstráneniu prekážky.
	9. Ak pominie prekážka skôr, ako bol vykonaný dodatočný návrh odosielateľa, postupuje Dopravca podľa pôvodne dohodnutých podmienok. Odosielateľ môže už v prepravnej listine dať návrh, ako so zásielkou naložiť pre prípad vzniku prekážky pri preprave pri plnení prepravnej zmluvy.
	10. Ak nie je možno podľa predchádzajúcich ustanovení zásielku vydať príjemcovi ani vrátiť odosielateľovi, obstará Dopravca jej uloženie; o uložení zásielky Dopravca bez meškania vyrozumie odosielateľa. Náklady spojené so skladovaním znáša odosielateľ.
	11. Odstúpenie od prepravnej zmluvy môže každá strana z nasledovných dôvodov:
		1. objednané prepravy neboli Dopravcom vykonané riadne a včas
		2. došlo k hrubému porušeniu zmluvy
		3. došlo k dodatočnej nemožnosti plnenia zmluvy
		4. ak tak ustanovuje zákon.
	12. Hrubým porušením zmluvy o preprave je najmä no nielen:
		1. opakované nesplnenie údajov o zásielke
		2. opakovaná, včas a riadne neohlásená zmena miesta nakládky, vykládky
		3. nedodržanie dodacej lehoty
		4. neuhradenie prepravného v dohodnutej lehote splatnosti
		5. opakované nezabezpečenie úplnosti a správnosti prepravných listín a osobitných sprievodných dokladov
		6. nedodržanie času nakládky a vykládky vozidla odosielateľom a prijímateľom zásielky
		7. neuhradenie prestojov Dopravcu.
2. **Riešenie mimoriadnych udalostí**
	1. Mimoriadnymi udalosťami počas prepravy zásielok sú:
		1. dopravné nehody vozidla
		2. požiar vozidla
		3. poškodenie alebo zničenie zásielky
		4. odcudzenie vozidla so zásielkou
	2. Členovia osádky vozidla sú v prípade dopravnej nehody alebo požiaru vozidla a zásielky, úrazu alebo náhleho ochorenia členov osádky, alebo pri mimoriadnej udalosti počas prepravy, pri ktorej sú ohrozené životy alebo zdravie osádky, nebezpečenstvo poškodenia alebo zničenia zásielky, alebo jej odcudzenia, povinní:
		1. poskytnúť podľa svojich schopností a možností potrebnú prvú pomoc a bezodkladne privolať odbornú zdravotnícku pomoc a urobiť opatrenia na záchranu osôb
		2. urobiť vhodné opatrenia, aby mimoriadnou udalosťou nebola ohrozená bezpečnosť cestnej premávky, vozidla a zásielky
		3. urobiť potrebné opatrenie na záchranu majetku Dopravcu a prepravcu, privolať hasičský a záchranný zbor. Pri škode na tovare podliehajúcemu spotrebnej dani a iným clám, privolať aj colnú službu.
		4. zabezpečiť spísanie zápisnice s osobou, ktorá nehodu zapríčinila
		5. bez meškania oznámiť mimoriadnu udalosť Dopravcovi, polícií , ak v súvislosti s mimoriadnou udalosťou bol spáchaný trestný čin alebo priestupok
		6. pri poškodení, zničení nebezpečného tovaru rešpektovať bezpečnostné pokyny, ktoré sú súčasťou sprievodných listín
	3. Dopravca bezodkladne zabezpečí náhradné vozidlo, účasť havarijného komisára na mieste nehody .
	4. Dopravca bezodkladne informuje o mimoriadnej udalosti odosielateľa ako objednávateľa a príjemcu.
3. **Reklamačný poriadok a uplatnenie práv**
	1. Objednávateľ uplatňuje uDopravcu práva anároky vyplývajúce prepravy veci/nákladu podľa tohto Prepravného poriadku bez zbytočného odkladu, a to spôsobom a v lehotách upravených v príslušných ustanoveniach všeobecne záväzných právnych predpisov.
	2. Objednávateľ je povinný uplatniť svoje práva anároky prostredníctvom písomnej reklamácie, ktorá musí obsahovať nasledovné náležitosti:
		1. identifikačné údaje príslušnej osoby,
		2. presne a jasne vymedzenie dotknutých práv vrátane špecifikácie, akým spôsobom boli tieto práva dotknuté,
		3. vymedzenie domáhaného nároku a jeho výšky vrátane potrebných dokladov o úhrade,
		4. primerane odôvodnenie,
		5. podpis príslušnej osoby.
	3. Reklamáciu je možné uskutočniť:
		1. písomnou formou prostredníctvom zásielky doručenej na adresu sídla Dopravcu,
		2. ústnou formou prostredníctvom písomnej zápisnice, ktorú vyhotoví poverená osoba Dopravcu a podpíše aj osoba oprávnená na podanie reklamácie.
	4. Ak podaná reklamácia nebude obsahovať náležitosti uvedené ods. 11.2. tohto článku, Dopravca vyzve osobu podávajúcu túto reklamáciu, aby v lehote nie kratšej ako 7 kalendárnych dní, reklamáciu riadne doplnila. Ak reklamácia v stanovenej lehote nebude riadne doplnená, na túto reklamáciu nie je potrebné prihliadať a Dopravcu ju odmietne ako nedôvodnú.
	5. Ak v podanej reklamácii sa žiada o vrátenie peňažných plnení alebo ich častí zaplatených Dopravcovi za uskutočnenie prepravy, na podanie reklamácie je oprávnený ten, kto peňažné plnenie uhradil, t. j. Objednávateľ prepravy.
	6. V prípade, ak si prepravu objednala fyzická osoba – nepodnikateľ v postavení spotrebiteľa, Dopravca je povinný určiť spôsob vybavenia reklamácie najneskôr ihneď, v zložitých prípadoch najneskôr do 3 pracovných dní odo dňa uplatnenia reklamácie a odôvodnených prípadoch najneskôr do 30 dní odo dňa uplatnenia reklamácie. Po určení spôsobu vybavenia reklamácie sa reklamácia vybaví ihneď, v odôvodnených prípadoch možno reklamáciu vybaviť aj neskôr; vybavenie reklamácie však nesmie trvať dlhšie ako 30 dní odo dňa uplatnenia reklamácie.
	7. V prípade, ak si prepravu objednal podnikateľ, Dopravca vybaví podanú reklamáciu v lehote do 30 dní odo dňa uplatnenia tejto reklamácie.
4. **Záverečné ustanovenia**
	1. Tento Prepravný poriadok nadobúda platnosť a účinnosť dňom jeho podpísania Dopravcom.
	2. Dopravca si vyhradzuje právo kedykoľvek vykonať zmeny a dodatky k tomuto Prepravnému poriadku, pričom ich účinnosť nastáva dňom zverejnenia Prepravného poriadku v aktuálnom znení.
	3. Tento Prepravný poriadok je umiestnený v prevádzkových priestoroch Dopravcu ako aj na jeho internetovej stránke.

V Spišskej Novej Vsi dňa ....31.10. 2022..........................

**Milan Krišanda**

*dopravca*